Som en del av flygerprosessene ble Schimmel den 1. juli 1947 i Hamburg anklaget sammen med syttene andre tiltalte for en britisk militærdomstol. Schimmel ble i saken "The Strasbourg Gestapo Case (Killing of Flight Lieutenant Hayter, R.A.F.)" beskyldt for å ha gitt ordre om å drepe en britisk krigsfange, en løytnant i Royal Air Force ved navn Hayter, i april 1944. Han ble 3. september 1947 funnet skyldig og dømt til døden. Dommen ble fullbyrdet den 26. februar 1948 i fengselet i Hameln.